Aganija

Aganija (čam. Hagåtña, ) – JAV administruojamos Guamo salos sostinė. Sudaro savivaldybę. Uostas prie Ramiojo vandenyno Aganijos įlankos. Antonio B. Won Pat tarptautinis oro uostas Tamuninge. Turizmas. Yra 1952 m. įsteigtas universitetas.

Istorija 

Iki ispanų kolonizacijos laikotarpiu Aganija buvo mažas kaimelis. 1668 m. čia atvyko pirmoji krikščioniška jėzuitų misija, vadovaujama tėvo San Vitoreso. Netrukus pastatyta bazilika. Po 1898 m. Ispanijos ir JAV karo, miestą okupavo amerikiečiai. Čia įsteigus salos administraciją, miestas pradėjo sparčiai augti. Antrojo pasaulinio karo metu, 1941 m. Aganiją užėmė Japonijos kariuomenė. Miestas smarkiai nukentėjo 1944 m. JAV karo laivynui bombarduojant japonų pozicijas. 1998 m. miesto pavadinimo rašyba iš Agaña pakeista į Hagåtña.

Šaltiniai 

Guamas
Sostinės